คลังสั่งลุยเฟสสอง ล้างหนี้นอกระบบ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — รมว.คลังชง ครม. วันที่ 7 เม.ย. แก้หนี้นอกระบบครบวงจร
แหล่งข่าวจากกระทรวงการคลัง เปิดเผยว่า นายกรณ์ จาติกวณิช รมว.คลัง จะเสนอมาตรการแก้ไขหนี้นอกระบบระยะที่ 2 ให้คณะรัฐมนตรี (ครม.) เห็นชอบ ในการประชุมวันที่ 7 เม.ย. 2553 นี้ โดยมาตรการดังกล่าว นายกรณ์ ได้หารือกับ นายอภิสิทธิ์ เวชชาชีวะ นายกรัฐมนตรีแล้ว ซึ่งนายกรัฐมนตรีเห็นด้วยกับมาตรการดังกล่าว และได้ให้ รมว.คลัง รีบนำมาตรการดังกล่าวเข้า ครม.
สำหรับมาตรการระยะที่ 2 จะให้มีการกู้เพิ่มกับลูกหนี้นอกระบบที่เข้ามาอยู่ในระบบ และประวัติการชำระเงินดี เช่น เดิมโอนหนี้เข้าระบบ 5 หมื่นบาท ใช้หนี้ไประยะหนึ่งแล้วหนี้เหลือ 4 หมื่นบาท เมื่อเกิดกรณีฉุกเฉินก็สามารถกู้เงินได้ 1 หมื่นบาทเพื่อนำไปใช้จ่าย จะได้ไม่ต้องเป็นลูกหนี้นอกระบบอีก โดยลูกหนี้ที่กู้เงินฉุกเฉินเร็วจะเสียอัตราดอกเบี้ยสูง แต่หากกู้ช้าจะเสียดอกเบี้ยต่ำเพื่อเป็นแรงจูงใจ 
นอกจากนี้ ยังจะเสนอมาตรการทำให้ลูกหนี้นอกระบบเข้ามาอยู่ในระบบได้ ซึ่งจะมีทั้งมาตรการฝึกอบรมและมาตรการหาผู้มาค้ำประกันให้ เพื่อให้ลูกหนี้ที่ยังเข้าระบบไม่ได้อีกจำนวน 5 แสนราย เข้ามาอยู่ในระบบการเงินได้ โดยจะมีการประกาศหลักการให้ทราบอีกครั้งในเดือน พ.ค. เพื่อให้ลูกหนี้ที่มาขึ้นทะเบียนทั้งหมด 1.2 ล้านคน ได้รับการดูแลอย่างต่อเนื่อง
สำหรับการแก้ไขหนี้นอกระบบระยะที่ 1 มีคนมาลงทะเบียน 1.2 ล้านคน มีประมาณ 2 แสนคน เปลี่ยนใจไม่เข้าร่วมโครงการ จะเหลือลูกหนี้จำนวน 1 ล้านราย ในจำนวนนี้อย่างน้อยประมาณ 5 แสนราย จะสามารถโอนหนี้เข้าระบบได้ทันที ส่วนอีกประมาณ 5 แสนราย จะติดปัญหาเรื่องรายได้ ไม่มีอาชีพ ไม่มีผู้ค้ำประกัน
m